Riigimetsa Majandamise Keskus

Edela regioon

Teie:

Meie: 28.10.2024

**SELETUSKIRI**

Käesolevaga esitab Leca Eesti OÜ esindaja, tehas Fibo ExClay direktor, Tormis Vilberg seletuse avariilise olukorra tekkimisest Sihisilla (TTP-514) maaparandussüsteemi teenindaval teel (Vahetee)

Nimetatud Vahetee asub Arumetsa 2 (21302:002:0109) savimaardlast edelas, läbib Orajõe metskond 2 katastriüksuse (21401:001:0176), mida haldab riigiomandi volitatud esindaja RMK edela regioon ja viimases lõigus läbib Vahetee veel Kalli katastriüksuse (21302:002:0078).

16.10.2024 teavitas RMK esindaja Heiki Ärm kooskõlastamata tegevusest, mille käigus oli Leca Eesti OÜ koostööpartner (savi kaevandamise teenus Arumetsa 2 kaevealal) MKM Infra OÜ kasutanud Vaheteed rasketehnikaga ja rikkunud sellega teed. Kohapeal selgus, et MKM Infra OÜ-le kuuluv ekskavaator oli puhastanud Vahetee äärset kraavi setetest. Kraavide puhastamine setetest oli MKM Infra OÜ esindaja Mihkel Prikk väitel kooskõlastatud maaomanikega. Enne sündmust oli MKM Infra OÜ ja Leca Eesti OÜ kokku leppinud ainult Arumetsa savikarjäär 2 katastriüksuse lääne- ja põhjaküljel asuvate piirdekraavide setetest puhastamise.

RMK esindajatega kohtuti rikutud lõigu ülevaatamiseks koha peal ning selgitati välja, et Vahetee ca.200-250m pikkusel lõigul (Kalli ja Orajõe metskond 2) on teetammi poolne kraavi kallas hakanud lihkuma ning teekattesse on tekkinud pikipraod koos osalise vajumisega. Avariiline lõik Vaheteest otsustati tähistada ja piirata läbisõitu keelavate märkidega kuni asjaolude välja selgitamiseni.

Sarnane kohtumine toimus veel 18.10.2024 kus kaasati veel MKM Infra OÜ esindaja ja maaparanduse järelevalvega tegeleva Põllumajandus- ja Toiduameti esindaja. Ülevaatuse käigus koostati protokoll ja lepiti kokku avariiohtliku olukorra likvideerimine.

Leca Eesti OÜ ja RMK esindajad on kokku leppinud suusõnaliselt leida teelõigu korrastamisel lahendusi, mis tagaks tee kandevõime ning lubaks raskeveokitel ohutu tee kasutamise, kaasates projekteerijate, tee-ehitajate kogemusi. Leca Eesti OÜ tagab igakülgse koostöö, et tekkinud olukord lahendada kõige ohutumal moel.

Lugupidamisega,

*(allkirjastatud digitaalselt)*

TORMIS VILBERG

Tehas Fibo ExClay direktor